आमजन को रंगकर्म से जोड़ने के लिए छह दिन प्रचार-प्रसार करेगा रंग-रथ
चारदिनों तक देश-प्रदेश के साथ ही विदेशों से आए रंगकर्म क्षेत्र के चर्चित नाटककारों और अभिनेताओं की मौजूदगी में 5 से 8 मार्च तक होने वाले बीकानेर थियेटर फेस्टिवल की तैयारियाँ पूरी हो चुकी है। संयोजक सुधेश व्यास ने बताया कि गुरूवार को फेस्टिवल के प्रचार प्रसार के लिए रंग-रथ नामक विशेष वाहन टाउन हाल से झंडी दिखाकर रवाना किया गया। यह रंग- रथ वाहन विभिन्न क्षेत्रों में फेस्टिवल से आमजन को जोड़ने के लिए प्रेरित करेगा तो वहीं इस वाहन पर रंगकर्मी और कवि अपनी रचनाओं की प्रस्तुति तथा नाटकों का मंचन भी करेंगे। प्रचार वाहन को रवाना करने के मौके पर जिला परिषद की कार्यकारी अधिकारी नम्रता वृष्णी, आनंद वि.आचार्य, हंसराज डागा, सुरेश आचार्य, विकास शर्मा, सुशांत दास, मकरम, अरविंद चालिया, श्रीवल्लभ पुरोहित, महेश शर्मा, उत्तम सिंह और हेमंत डागा आदि मौजूद थे। फेस्टिवल के दौरान इजिप्ट से आए नाट्य दल के साथ ही देश के विभिन्न हिस्सों से आए रंग निर्देशक नाटकों का मंचन करेंगे वहीं रंग क्षेत्र के विभिन्न पक्षों पर कार्यशालाओं का आयोजन भी किया जाएगा। फेस्टिवल में नादिरा बब्बर, संजना कपूर, मकरंद देशपांडे, सुदीप सोहनी, जयदेव दास, पार्थो चौधुरी, त्रिपुरारी शर्मा, अतुल माथुर, नम्रता शर्मा, संजय उपाध्याय, मंदाकिनी जोशी, केरोलोस मकरम, विजय कुमार, सुखमनी कोहली आदि निर्देशकों के नाटकों का मंचन होगा।
टाउन हॉल के आगे से रंग-रथ को रवाना करते साहित्यकार और कलाकार।
मछली कहेगी जल जीवन पर भी सोचे जन
मौनरहकर भी सब कुछ कह देने में पारंगतता लिए बीकानेर आए रंगकर्मी सुशांत दास कोलकाता के है। लंबे समय से रंगकर्म क्षेत्र में नए प्रयोगों के साथ आमजन को नाटक से जोड़ने का प्रयास कर रहे है। बीकानेर थियेटर फेस्टिवल में हिस्सा लेने आए सुशांत माइम थियेटर यानी मूकाभिनय नाट्य शैली में एक जाना-पहचाना नाम है। फेस्टिवल के दौरान वे माइम थियेटर की बारीकियों का प्रशिक्षण देंगे वहीं उनके माइम नाटक एक मछली की कहानी की प्रस्तुति 8 मार्च को टी.एम.ऑडिटोरियम में होगी। सुशांत बताते है इस मूकाभिनय नाट्य प्रस्तुति में एक मछली के माध्यम से आम जन को पर्यावरण की रक्षा के लिए सजग होने का आह्वान किया गया है। नाटक में परमाणु ऊर्जा के अपशिष्टों के साथ ही आमजन द्वारा समुद्र और नदियों-तालाबों में डाले जा रहे कचरे से पानी में रहने वाले जीवों की हो रही दुर्दशा को दर्शाया गया है। जन जीवन के साथ ही जल जीवन भी अपना महत्व रखता है की बात कहते हुए आमजन को अपने हित की सोचने के साथ ही जीवों के हित की सोचने का संदेश दिया गया है। अपनी इस नाट्य प्रस्तुति का मंचन लंदन, बाग्ला देश के साथ ही समूचे भारत में कर चुके सुशांत कहते है बीकानेर में इस नाटक की 78वीं प्रस्तुति है।
स्क्रिप्ट बैंक का भी होगा
संचालन
बीकानेरथियेटर फेस्टिवल के दौरान एक स्क्रिप्ट बैंक का संचालन और प्रदर्शन भी किया जाएगा। प्रभारी विकास शर्मा ने बताया कि इस बैंक में बीकानेर के रंग लेखकों के नाटकों की स्क्रिप्ट का प्रदर्शन किया जाएगा। इस मौके पर प्रदर्शित स्क्रिप्ट को मंचन हेतु भी उपलब्ध करवाई जाएगी।
hin_Deva hin_Deva bho_Deva hin_Deva hin_Deva hin_Deva mag_Deva hin_Deva